als_Latn dik_Latn sag_Latn
Lideri i Lidhjes Socialdemokrate të Maqedonisë dhe mandatari për formimin e Qeverisë së re, sot gjatë marrjes së mandatit nga presidenti Gjorge Ivanov e ka hedhur poshtë të ashtuquajturën “Platformë e Tiranës”,që ishte pengesa kryesore formale deri tani për marrjen e mandatit.
“Platforma e Tiranës” paraqet dokument të cilin e nënshkruan në kryeqytetin shqiptar, në kabinetin e kryeministrit Edi Rama,partitë parlamentare të shqiptarëve të Maqedonisë dhe ku ceken çështjet kryesore për të cilat do të angazhohen, ndër të cilat është edhe përdorimi i barabartë i gjuhës shqipe në tërë territorin e Maqedonisë.
Ja deklarata e plotë e Zaevit pas marrjes së mandatit, si dhe dokumenti që ai ia dorëzoi Ivanovit në formë të garancisë se po hq dorë nga platforma e Tiranës:
“Edhe njëherë dua të konstatoj para mbarë opinionit se pengesat për ndarjen e mandatit janë mënjanuar. Kryetari i Kuvendit të Republikës së Maqedonisë,Talat Xhaferi e ka dorëzuar letrën ndërkohë që unë ashtu siç kam premtuar para qytetarëve dhe para presidentit Gjorge Ivanov kanë dorëzuar deklaratë në formë të garancive të cilat sot do t’i ndaj edhe bashkë me qytetarët e Republikës së Maqedonisë, njëlloj siç është dorëzuar në Kabinetin e Presidentit.
Garantojmë karakterin unitar të shtetit, integritetin territorial, pavarësinë dhe multi-etnicitetin e Republikës së Maqedonisë.
Garantojmë rendin kushtetues dhe tërësinë territoriale të RM-së.
Garantojmë mbrojtjen e interesave shtetërore
Garantojmë se procesi i sjelljes së vendimeve për qytetarët e RM-së do të jetë në pajtim me sundimin e së drejtës.
Asnjë dokument, platformë, deklaratë apo akt që do të jetë në kundërshtim me pikat e lartë theksuara nuk mund të jetë kusht për formimin dhe funksionimin e Qeverisë së Republikës së Maqedonisë”.
als_Latn als_Latn als_Latn als_Latn als_Latn als_Latn als_Latn als_Latn als_Latn